Åshild Bruun-Gundersen

Åshild Bruun-Gundersen (født 1986) er en norsk ingeniør og tidligere politiker. Hun var stortingsrepresentant for Fremskrittspartiet i Aust-Agder fra 2017 til 2021.

Liv og virke
 Bakgrunn
Hun utdannet seg til bygningsingeniør ved Universitetet i Agder. Før hun ble valgt inn på Stortinget, arbeidet Bruun-Gundersen i Nye Veier AS som kvalitetsrådgiver på prosjekt E18 Tvedestrand–Arendal. Hun var også styremedlem i selskapet. Etter at hun gikk ut av Stortinget, tok hun mastergraden (sivilingeniør) i kontruksjonsteknikk.

Politikk
Åshild Bruun-Gundersen ble innvalgt i Arendal bystyre i 2007 og var fra 2015 også gruppeleder for FrP i Aust-Agder fylkesting. I perioden 2015–2016 var hun en del av FrPs sentralstyre.

Det var knyttet mye spenning til nominasjonsmøte 10. desember 2016. På FrPs nominasjonamøte i 2016 vant Åshild Bruun-Gundersen en knepent 24–22-seier i kampvotering mot daværende stortingsrepresentant Ingebjørg Godskesen.

Som gruppeleder for FrP i Aust-Agder ble hun kjent for å ha lansert en stor Sørlandsregion i forbindelse med Stortingets regionsreform Forslaget ble aldri realisert. I stedet stemte Åshild Bruun-Gundersen subsidiært for en sammenslåing av Aust-Agder og Vest-Agder fylkeskommuner den 13. desember 2016 og sikret med det flertall for sammenslåing. Reaksjonene var sterke i hennes fylkeslag, og det ble avkrevd nytt nominasjonsmøte. På nominasjonsmøte 11. februar 2017 vant Bruun-Gundersen 29-16 i en ny kampvotering over daværende stortingsrepresentant Ingebjørg Godskesen, og ble dermed renominert som 1.kandidat for FrP i Aust-Agder.

Bruun-Gundersen ble ikke renominert til Stortinget foran valget i 2021 og trakk seg tilbake fra politikken. Hun meldte seg senere ut av Fremskrittspartiet.

 Referanser 

 Eksterne lenker 


Kategori:Stortingsrepresentanter fra FrP
Kategori:Stortingsrepresentanter for Aust-Agder
Kategori:Stortingsrepresentanter 2017–2021
Kategori:Norske sivilingeniører
Kategori:Personer fra Arendal kommune